***Проект!***

**Годишна програма за развитието на читалищната дейност в Община Пловдив през 2020 г.**

**Вносител:** Здравко Димитров – Кмет на Община Пловдив

Съгласно чл. 26, ал. 4 от Закона за нормативните актове и във връзка с чл.69, ал.1, т.1 и ал.2 от АПК, в законоустановения срок от 30 дни, Община Пловдив чрез настоящото публикуване предоставя възможност на заинтересованите лица да направят своите предложения и становища във връзка с приемането на Годишна програма за развитието на читалищната дейност в Община Пловдив през 2020 г. на е-mаil адрес: [culture@plovdiv.bg](mailto:culture@plovdiv.bg) или в деловодството на Община Пловдив, пл. „Стефан Стамболов” №1.

**МОТИВИ:**

**I. Обосновка за конкретната необходимост от приемане на Годишна програма за развитието на читалищната дейност в Община Пловдив през 2020 г.:**

Съгласно чл.18, ал.1 на Закона за закрила и развитие на културата, общините формират и реализират своята политика за закрила и развитие на културата, като съчетават принципите на националната културна политика с местните условия и традиции. Народните читалища са едни от институциите, които работят за опазване и съхраняване на българския дух и култура и за утвърждаване на националното самосъзнание. Основа в работата на читалищата в Община Пловдив е утвърждаване ролята и значението им в развитието на местните общности, увеличаване на обществената значимост на читалищата като фактор за местно културно, образователно и информационно развитие. Читалищата имат предимството на институция, която е неизменна в облика на страната - и когато се представя българската национална традиция и идентичност, и когато се чертае стратегията за бъдещо развитие.

**II. Причини, които налагат приемането на Годишната програма за развитието на читалищната дейност:**

В изпълнение разпоредбите на чл.26а, ал.1 от Закона за народните читалища, Председателите на народните читалища на територията на съответната община ежегодно в срок до 10 ноември представят на кмета предложения за своята дейност през следващата година. Предложенията включват културните събития и изяви, организирани от самите читалища, както и дейността им през следващата година по отношение на библиотечно-информационната дейност, развитие на любителското художествено творчество, поддържане на материално-техническата база и работата по проекти. Кметът на общината внася направените предложения в общинския съвет, който приема годишна програма за развитие на читалищната дейност в съответната община (чл.26а., ал.2 от ЗНЧ).

**1. Принцип на необходимост:** Приемане на програмен документ, който ще начертае основните насоки в дейността на пловдивските читалища през 2020 г. и ще посочи конкретни активности на читалищата.

**2. Принцип на обоснованост:** Приемането на Годишната програма е в изпълнение на разпоредбите на действащото законодателство. Взаимоотношенията между Община Пловдив и читалищата на нейната територия са изградени на принципа на партньорството, а по отношение спазването на нормативните разпоредби се прилага строга отчетност, публичност, прозрачност и активна комуникация.

**3. Принципите на предвидимост и откритост** са спазени – проектът с мотивите и предварителната оценка на въздействието са публикувани на официалния сайт на Община Пловдив за становища и предложения от заинтересованите лица.

**4. Принцип на съгласуваност:** Проектът с мотивите и предварителна оценка на въздействието са предоставени публично на заинтересованите лица чрез сайта на Община Пловдив. В предложението до Общински съвет – Пловдив ще бъдат взети предвид направените предложения и дадените становища, в резултат на проведените обществени консултации. Същите ще бъдат оповестени от вносителя преди приемането на акта от Общински съвет – Пловдив.

**5. Принципите на субсидиарност, пропорционалност и стабилност:** Приемането на Годишна програма за развитието на читалищната дейност в Община Пловдив през 2020 г. е в съответствие с нормативните актове от по-висока степен.

**III. Целта** на предлаганата Годишната програма за развитие на читалищната дейност e материализиране на усилията за по-нататъшно развитие и утвърждаване на читалищата като важни обществени институции, съхраняващи културна идентичност на общината, региона и страната.

**IV. Финансови средства:** Годишната програма за развитието на читалищната дейност ще се реализира чрез делегираните от държавата средства, предвидени ежегодно в държавния бюджет за развитие и подпомагане на читалищната дейност, както и чрез средства за дофинансиране, които ще бъдат заложени в бюджета на Община Пловдив.

**V. Очаквани резултати:** Осъществяване на културни политики в унисон с Културната стратегия на Община Пловдив 2014 – 2024 г., съобразени с интересите на гражданите на Пловдив, осъществяване на партньорство и взаимодействие с местната власт, децентрализиране на културните процеси, подобряване качеството на библиотечното дело и информационно обслужване, развитие на любителското творчество и други дейности, насочени към всички възрастови и етнически групи .

**VI. Анализ за съответствие с правото на Европейския съюз:** Предлаганата Годишна програма за развитие на читалищните дейности е в съответствие с нормативните актове от по-висока степен и с разпоредбите на Европейското законодателство.

В изпълнение на изискванията на ЗНА е извършена предварителна оценка на въздействието на проекта на подзаконовия нормативен акт. Проектът на Годишна програма за развитието на читалищната дейност в Община Пловдив през 2020 г. и предварителна оценка на въздействието му, са публикувани на официалната страница на Община Пловдив на 27.12.2019 г.

При постъпване, в рамките на законовия 30-дневен срок за обществени консултации, на становища по проекта на Годишна програма за развитие на читалищната дейност в Община Пловдив през 2020 г., същите ще бъдат оповестени от вносителя преди приемането на акта от Общински съвет – Пловдив.

**Правни основания:** чл.21, ал.1, т.23 и с ал.2, във връзка чл.17, ал.1, т.5 от Закона за местно самоуправление и местна администрация, чл.28 от ЗНА, както и в съответствие с чл.26а, ал.2 от Закона за народните читалища

**Фактически основания:** Приемане на програмен документ за дейността на пловдивските читалища през 2020г.

**ПРОЕКТ ЗА РЕШЕНИЕ:**

**І.** Приема Годишна програма за развитието на читалищната дейност в Община Пловдив през 2020 г., съгласно Приложение №1.

**II.** Възлага на Кмета на Община Пловдив да предприеме необходимите действия по изпълнение на настоящото решение.

**Приложение №1**

**ПЛАН – ПРОГРАМА**

**ЗА ДЕЙНОСТТА НА ЧИТАЛИЩАТА**

**В ОБЩИНА ПЛОВДИВ ЗА 2020 г**.

Народните читалища имат вече 164-годишна история. Те са традиционни самоуправляващи се български културно-просветни сдружения, които представляват културни сцени по местоживеене.

По предложение на Министерство на културата Междуправителственият комитет за опазване на нематериалното културно наследство към ЮНЕСКО реши в регистъра на добрите практики да бъдат вписани българските народни читалища.

По този начин тази уникална българска институция получава и своето заслужено международно признание. Към момента в списъка на нематериалното културно наследство на ЮНЕСКО вече са вписани хорът на Бистришките баби, нестинарството, традицията по изработване на Чипровските килими, обредите на кукерите в Пернишко, фолклорния фестивал в Копривщица и българската мартеница.

Читалищата от град Пловдив, записани в летописа на „Столетниците“, са: НЧ „Г.Търнев - 1900 г.“, НЧ „Христо Г.Данов - 1904 г.“, НЧ „Иван Вазов - 1904 г.“, НЧ „Христо Ботев - 1905 г.“, НЧ „П.Р.Славейков - 1908 г.“, но първото читалище в град Пловдив е основано през 1869 г. Наричат го „Българско читалище – Пловдив“, което след Априлското въстание преустановява дейността си. През годините се правят неуспешни опити за неговото възстановяване, но идеята се осъществява едва през 1983 г. Народно читалище „Възраждане“ в Стария град се смята за наследник на това първо читалище.

Цялостната дейност на народните читалища в Община Пловдив е в унисон със стратегията на Общината за запазване и развитие на духовния облик на града.

**І. Анализ на състоянието на читалищата**

Народните читалища от Община Пловдив са място за творческа изява и учене през целия живот.

Двадесет и пет са читалищата на територията на Община Пловдив. Всички са съдебно регистрирани, вписани в регистъра на Министерство на културата. Читалищата са ситуирани в шестте района на града както следва:

**Район Централен:** НЧ „Антим І – 1937 г.”, НЧ „Възраждане – 1983 г.”, НЧ „Алеко Константинов – 1954 г.“, НЧ „Назъм Хикмет – 1922 г.”, НЧ „П.Р.Славейков – 1908 г.” (с 1 филиал), НЧ „Христо Г.Данов – 1904 г.”, НЧ „Шалом Алейхем – 1945 г.”, НЧ „Кемал Ататюрк – 2003 г.“, НЧ „Димитър Благоев – 2008 г.”, НЧ „Иван Вазов – 1904 г.”;

**Район Южен:** НЧ „Иван Вазов – 1931 г.”- квартал Коматево; НЧ „Христо Ботев – 1905 г.”, НЧ „Цар Борис ІІІ и царица Йоанна – 1931 г.”, НЧ „Тракия – 2008 г.“, НЧ „П.Р.Славейков – 2008 г.”;

**Район Западен:** НЧ „Гого Мавров – 1930 г.“, НЧ „Захари Стоянов – 1984 г.“, НЧ „Христо Смирненски – 1935 г.”, НЧ „Н.Й.Вапцаров – 1928 г.”;

**Район Източен:** НЧ „П.К.Яворов – 1926 г.”, НЧ „Димитър Пешев – 1998 г.”;

**Район Тракия:** НЧ „Младост – 1983 г.”(с 1 филиал), НЧ „Съвременник – 1986 г.“;

**Район Северен:** НЧ „Георги Търнев – 1900 г.” и **най-новото читалище в града „Проф. Кирил Дженев – 2018 г.”**

Субсидиите на читалищата се разпределят при строго спазване на Закона за народните читалища, въз основа на „Критерии за разпределение на годишната държавна и общинска субсидия за читалищна дейност“ на Министерство на културата. Разработени са „Вътрешни правила за разпределяне на субсидиите на народните читалища в Община Пловдив“.

* Читалищата в Община Пловдив имат изключително значение за съществуващото културно многообразие и заедно с другите институции са фактор за интелигентния растеж, преследван от Европейския съюз чрез инвестиции в образованието, творчеството и иновациите;
* Читалищата са места, в които се поддържа богат библиотечен фонд, провеждат се срещи с писатели, много тематични изяви по повод годишнини и празници от народния календар. Особено добре са застъпени празниците, свързани с четенето и детската книга, както и представяния на автори и книги;
* В читалищата различните възрастови групи могат да намерят клубове по интереси, любителско творчество, възможности за изява на музикални заложби в класове по пиано, китара, пеене, цигулка;
* В дейността на читалищата от Пловдив е традиционно участието на различните етноси от града;
* В читалищата от 2011 година започва поетапно въвеждане на компютърните технологии с библиотечен софтуер;
* В голяма част от читалищата е налична технологична база;
* Поддържат се традиционните читалищни дейности, като се търсят и нови, съвременни форми за тяхното развитие и предаване;
* Нематериалното културно наследство – любителското творчество, все повече е ориентирано към младите хора;
* Читалищата работят в сътрудничество и партньорство с: Община Пловдив - Дирекция „Култура и културно наследство”, с училища, с много неправителствени организации, сдружения, клубове, НБ „Ив. Вазов, БЧК, Дом на учителя, Комитет „В.Левски”, Творчески съюзи, ОФ „Пловдив 2019”, Пловдивски университет „П.Хилендарски” и много други;
* Голямо внимание се отделя на професионалните умения и повишаване на квалификацията на работещите в културната институция чрез организиране и участие в обучения, работни срещи, дискусии на Общински читалищен съюз, по линия на Методичен отдел на НБ „Ив. Вазов”, по линия на ББИА, срещи на партньорски организации за реализиране на проекти, в обучения организирани от ОФ„Пловдив 2019” и Министерството на културата;
* Наличен е опит в управлението на проекти.

**Четиринадесет читалища работиха по проекти, финансирани от ОФ „Пловдив – 2019”** и през 2020 г. те ще продължават да работят в това направление за устойчивостта на проектите.

Изпълняват се проекти към Община Пловдив (по Компоненти „Мобилност“ и „Гражданска активност“ на Наредба за реда и условията за финансиране на инициативи в сферата на културата и по програма „Пловдив за младите“), към Министерство на културата („Българските библиотеки - съвременни центрове за четене и информираност”, „Живи човешки наследства”), към УНИЦЕФ – България („Повишаване информираността на обществото по проблемите на възрастните хора”). Като партньори по проект на Пловдивски университет „П.Хилендарски” читалищата представят своята дейност в сайта

[www.zakvartalite.com](http://www.zakvartalite.com).

**ІІ. Проблеми и предизвикателства на читалищата**

* Реновиране на материално-техническа база на читалищната мрежа. Осигуряване на средства за ремонт и поддръжка;
* Привличане на нови и главно млади читалищни членове, разширяване на социалния състав;
* Привличане и мотивиране на млади кадри за работа в читалищата;
* Развитие на социални иновации – нови идеи, „Учене чрез правене”, срещи и дискусии, услуги, образователни ресурси, достъп до интернет;
* Прилагане на технологиите в читалищата и автоматизиране на библиотечното обслужване;
* Развитие на застъпничеството, сътрудничеството, дарителството и доброволчеството в мрежата на читалищата;
* Популяризиране на читалищната дейност чрез медиите, програми, интернет сайтове и чрез социалните мрежи;

За решаването на проблемите и осъвременяване на визията, описани по-горе, се изисква активно партньорство с местната власт, бизнеса и Министерството на културата.

**ІІІ. Основни цели на читалищата**

* Развиване и обогатяване на културния живот по местоживеене: **„Читалището - територия на творчество и културни ценности”**;
* Популяризиране на **„Чети, откривай, твори, съхрани” –** новия знак за визуална идентичност на читалищата от Пловдив, създаден по проект на ОФ „Пловдив 2019” ;
* Съхраняване на националните традиции и идентичност;
* Превръщането на читалищата в притегателен център на местната общност с информационни, социални и граждански функции;
* Разширяване на социалния обхват на читалищната дейност, в това число и с други малцинствени групи, хора с физически увреждания, млади хора със специални нужди и др.;
* **„Четенето е живот”** - обогатяване на книжния фонд чрез участие в проекти, дарения, собствен принос;
* Продължаване на работата по автоматизацията на библиотечно-библиографските процеси;
* Опазване, популяризиране и развиване на нематериалното културно наследство – фолклора. Съхраняване на традициите и обичаите;
* Работа по проекти на Министерството на културата, Община Пловдив, ОФ „Пловдив 2019” и др.;
* Откриване и развиване творческите заложби и потребности на младите хора в школите по изкуства;
* Синхронизиране дейността на читалищата със стратегията на Община Пловдив в областта на културата;
* Повишаване квалификацията на персонала и оптимизация на технологичните процеси.

**IV. Дейности, допринасящи за постигане на целите**

За постигане на тези цели читалищата планират и извършват разнообразна дейност като:

* Поддържане на библиотека и информационни услуги;
* Организиране на школи, курсове, клубове;
* Организиране на празненства, концерти, ритуали, чествания и други дейности, насочени към всички възрастови групи;
* Развиване и подпомагане на любителското художествено творчество;
* Работа по проекти;
* Подпомагане на местните инициативи.

**БИБЛИОТЕЧНА ДЕЙНОСТ**

Читалищните библиотеки са място за провеждане на многобройни срещи с творци на словото, литературни вечери, детски утра, викторини, изложби, литературни конкурси, мултимедийни презентации – една богата палитра от професионално подготвени и реализирани форми за работа с книгата и повод за срещи с читателите и гражданите на града.

**І. Основни задачи**

1. Постоянно обогатяване и обновяване на библиотечната колекция с книги и други носители на информация.Читалищните библиотеки са отворени към процеса на съчетаване на „традиционното библиотечно обслужване” с възможностите, които предлагат информационните технологии, в т. ч. развиване на библиотечно-информационни центрове и поддържане на компютърни зали с интернет.

2. Насърчаване интереса за четене и разпространение на културни ценности.Специално внимание към децата чрез инициативите: „Четенето е живот”, „Маратон на четенето”, Отворени врати”, „Пловдив чете” и „Малкият Пловдив чете”, „Четяща България”.

3. Абонамент на ежедневници и списания.

4. Включване на иновативни форми в работата – чрез работа по проекти.

5. Подготвяне на беседи пред тематични витрини, мултимедийни презентации, викторини и срещи.

6. Разкриване на богатството на книжния фонд на библиотеките чрез оформяне на големи тематични витрини по повод бележити дати, кръгли годишнини на творци и известни личности.

Бележити дати в културния календар за 2020 година, които ще бъдат отбелязани с литературни четения, беседи, детски утра, лекции и др. мероприятия:

150 г. Българска екзархия (1870 г.);

135 г. от Съединението на Източна Румелия и Княжество България (1885 г.)

Кръгли годишнини на народни будители:

180 г. от рождението на Екзарх Йосиф І (1840 - 1915 г.), духовник, обществен и просветен деец;

180 г.от рождението на Хаджи Димитър (1840 - 1868 г.), български национален герой;

180 г. от рождението на Стефан Караджа (1840 - 1868 г.), български национален герой;

170 г. от рождението на Захари Стоянов (Джендо Стоянов Дженев), (1850 - 1889 г.), български писател и революционер, деец на Съединението;

180 г. от рождението на Васил Друмев (митрополит Климент Търновски), (1840 - 1901 г.), български писател, книжовник,църковен, обществен и библиотечен деец;

170 г. от рождението на Иван Вазов (1850 - 1912 г.), „Патриарха на българската литература”;

140 г.от рождението на Йордан Йовков (1880 - 1937 г.), български писател, класик.

Кръгли годишнини на писатели и деятели:

195 г. от рождението на Елена Мутева (1825 - 1854 г.), първата българска поетеса, преводач и фолклорист;

130 г. от рождението на Константин И.Константинов (1890 - 1970 г.), български писател, автор на приказки;

130 г. от рождението на Чудомир – Димитър Христов Чорбаджийски (1890 – 1967 г.), български писател хуморист, художник и краевед;

100 г. от рождението на Валери Петров (1920 – 2014 г.), български поет, драматург и преводач;

105 г. от рождението на Асен Диаландиев (1915 – 2009 г.), български музикант, композитор, основател на АМТИИ – Пловдив и неин първи ректор;

90 г. от рождението на Пеньо Пенев (1930 – 1959 г.), български поет.

Годишнини на световни класици:

180 г. от рождението на Емил Зола (1840 – 1902 г.), френски писател;

215 г. от рождението на Ханс Кристиан Андерсен (1805 – 1875 г.), датски писател на приказки;

185 г. от рождението на Марк Твен (1835 -1910 г.), американски писател;

135 г. от рождението на Андре Мороа (1885 - 1967 г.), френски писател;

170 г. от рождението на Ги дьо Мопасан (1850 – 1893 г.), френски писател;

120 г.от рождението на Антоан Дьо Сент – Екзюпери (1900 – 1944 г.), френски писател;

100 г. от рождението на Джани Родари (1920 – 1980 г.), италиански писател, автор на детска литература;

100 г. от рождението на Рей Дъглас Бредбъри (1920 – 2012 г.), американски писател.

През 2020 г. се предвиждат творчески срещи с писателите: Благой Емануилов, Георги Стоянов, Павлина Николова, Иван Христов, Мария Колюшева, Таня Караиванова, Петър Ненков, Матей Матеев, Мария Чулова, Гален Ганев, Александър Секулов, Даяна Мария, Стефка Тотева, Елена Диварова, Мария Панчовска, Стоянка Боянова, Минко Танев, Спаска Попова, Славка Зашева, Йорданка Гецова, Галина Вълчева, Екатерина Костова, поетични матинета, представяне на творци от клуб „Метафора“, клуб „Николай Гюлеви приятели“ и други, упоменати в плановете на отделните читалища.

**ІІ. Прояви, превърнали се в традиционни**

1.Организиране на колективни посещения на ученици от І-ви клас – *„На гости на библиотеката”;*

2. Ритуал по записване на малки читатели в *„Книжно царство - мъдро господарство”*с викторина, молбата на книгата, четене, мултимедийна презентация на любима книга;

3. Конкурс за детска рисунка - илюстрации по любими художествени произведения, календарни празници;

4*.* Ден на народната приказка (20-тимарт);

5. Седмицата на детската книга и изкуства за деца (2 – 6 април);

(2-ри април е рожденият ден на великия Ханс Кристиян Андерсен, обявен за Международен ден на детската книга и изкуствата за деца);

6. Организиране на концерти, викторини, конкурси;

7. *„Маратон на четенето*” по повод Международен ден на книгата и авторското право (23-ти април);

8. Представяне на нови книги, групови посещения на ученици и четене на любими книги през Националната библиотечна седмица (9 – 13 май) – *„Библиотеката място за всеки”*;

9. Включване в национална програма *„Четяща България”* с най-малките читатели със следните изяви:

* „Един прекрасен ден в библиотеката” –състезание по изразително четене, четене на приказки, мултимедийни прожекции на любими приказки;
* „Прочети ми, аз ще нарисувам“;
* „Приказки от близо и далеч“ – деца четат на деца;
* „Да накараме приказките да оживеят“ – с костюми на приказни герои и атрибути – викторина;

1. Провеждане на беседи по библиотечно-библиографски знания на тема:

* Работа с речници и енциклопедии;
* Изготвяне на анотация, реферат, рецензия;
* Каталози. Видове. Ползване;
* Какво представляват картотеките.

11. Изготвяне на устни и писмени справки като се използват всички възможности на справочните издания и интернет;

12. *Ден на отворените врати на 1-ви ноември* - срещи с творци, беседи за народните будители с ученици, презентации от ученици;

13. Коледни и Новогодишни празници – народни обреди.

**ІІІ. Постоянни инициативи на читалищните библиотеки**

* „Дари книга”;
* „Ден на отворените врати”;
* „Маратон на четенето”;
* Включване в инициативите „Малкият Пловдив чете”, „Пловдив чете”, „Нощ на литературата”;
* Работа по проект на Министерството на културата, по програма „Българските библиотеки-съвременни центрове за четене и информираност”;
* Поетапно автоматизиране на библиотеките.

**ЛЮБИТЕЛСКО ТВОРЧЕСТВО**

Освен чрез песни, музика и танц от различни жанрове и стилове, любителското творчество е представено чрез театър, литература, изобразително изкуство и др.

Творческите колективи представят град Пловдив в различни международни и национални фестивали, конкурси, прегледи, празници, събори, концерти.

Много от колективите са носители на златни и сребърни медали, на грамоти, отличия и сертификати, които им дават възможност да представят любителското изкуство в страните от Европейския съюз.

През 2020 г. любителските колективи при читалищата ще работят в посока към обогатяване на репертоара и концертната дейност, за разкриване на нови състави при наличие на интерес и в съответствие с възможностите – финансова, материална, техническа.

Към момента любителските колективи, които работят към пловдивските читалища са:

* Детска танцова формация за български народни танци, Младежки танцов колектив – български народни танци, Детски колектив за изобразително изкуство, Детски колектив за приложно изкуство към НЧ „Никола Вапцаров – 1928 г.”;
* Женски народен хор за обработен фолклор „Плетеница“ към НЧ „Съвременник – 1986 г.“;
* Народен хор „Родна песен” и Художествено слово „Евтерпа“ към НЧ „П.Р.Славейков – 1908 г.”;
* Гайдарски състав „Родопчани”, Мъжка група за изпълнение на автентичен фолклор, ЖФГ „Родопски звуци“, Детски гайдарски състав „Родопчанче” и индивидуални изпълнители на родопски автентичен фолклор към НЧ „Гого Мавров – 1930 г.”;
* Детски фолклорен състав „Мини Стилики”, Театрален състав „Пловдив“ и Клуб за български народни танци за възрастни „Стилика” към НЧ „Христо Ботев – 1905 г.”;
* Музикална формация за популярна музика „Приятели“ към НЧ „Назъм Хикмет – 1922 г.”;
* Смесен вокален състав „Слънчева Тракия” към НЧ „Младост – 1983 г.”;
* Вокална група за възрожденски песни „Райна Княгиня”, Танцова формация за модерен балет и латино танци, Арт студио към НЧ „Георги Търнев – 1900 г.”;
* Танцово студио „Милениум“, Клуб за народни танци „Таралеж“, Група за брейк и хип-хоп към НЧ „Христо Смирненски - 1935 г.”;
* Куклено-театрален и музикален състав към НЧ „П.Р. Славейков – 2008 г.“;
* Вокална група „Незабрава” към НЧ „Шалом Алейхем - 1945 г.”;
* Вокално-инструментална група „Пеещи сърца” към НЧ „Христо Г.Данов – 1904 г.”;
* Състав по етнически танци към НЧ „Мустафа Кемал Ататюрк – 2003 г.“;
* Ромска фолклорна група и Хип-хоп танци към НЧ „Димитър Пешев - 1998 г.”;
* „Луди млади” – танцов състав – деца при НЧ „Проф. Кирил Дженев – 2018 г.”

Всички любителски колективи участват и представят дейността на читалищата си:

* в концертни програми в читалището, БЧК, домове и клубове, по покана;
* в различни инициативи, организирани от Община Пловдив, на открити сцени и в районите, където са ситуирани;
* в международни и национални фестивали, конкурси в градовете: София, Приморско, Неделино, Несебър, Велико Търново, Копривщица и много други;
* ежегодно фолклорните колективи участват в Народен събор - Пловдивв парк „Лаута” през месец май;
* в концертни изяви в град Пловдив от годишния календарен план на Общински читалищен съюз;
* в събори, в селищата от областта и страната;
* в празника „Топчето пукна” в гр. Клисура;
* във фестивали извън страната – в Гърция, Турция, Северна Македония, Италия.

**ШКОЛИ ПО ИЗКУСТВАТА**

**Детски музикални школи**: НЧ „Цар Борис ІІІ и царица Йоанна – 1931 г.”, НЧ „Гого Мавров – 1930 г.”, НЧ „Христо Г.Данов – 1904 г.”, НЧ „Възраждане – 1983 г.”, НЧ „Шалом Алейхем – 1945 г.”, НЧ „П.Р.Славейков – 1908 г.”, НЧ „Алеко Константинов – 1954 г.“, НЧ „Захари Стоянов – 1984 г.“, НЧ „Младост – 1983 г.”, НЧ „Димитър Благоев – 2008 г.“, НЧ „Антим І – 1937 г.”, НЧ „Назъм Хикмет – 1922 г.“ – включващи класове по пиано и солфеж, китара, цигулка, флейта, акордеон, поп, джаз и вокално пеене.

* НЧ „Христо Ботев – 1905 г.”: пиано и солфеж, цигулка, китара, флейта, тромпет, акордеон, народно пеене, майсторски класове по оперна интерпретация;
* НЧ „Съвременник – 1986 г.“: пиано и солфеж, класическа китара, гайда, кавал, тамбура, гъдулка, поп, джаз и народно пеене, детско арт студио „Контрасти”, рисуване с чаша вино с напътствия от художник;
* НЧ „Иван Вазов – 1931 г.”: пиано, кавал, родопска каба гайда, джура гайда, тамбура, народно пеене;
* Школа за народни танци „Троп-троп“, „Тропковци“, Школа по пилатес, Школа по гайда, Школа по китара, Школа по пеене и солфеж, Школа по народни танци за деца и Школа по народни танци за възрастни към НЧ „Иван Вазов – 1931 г.”;
* Школа по класически балет и школа по модерен балет към НЧ „Христо Ботев – 1905 г.”;
* Школа по модерни танци, школа по изобразително изкуство, школа по йога и релаксираща медитация към НЧ „Захари Стоянов – 1984 г.“;
* Школа за аржентинско танго към НЧ „Христо Смирненски – 1935 г.”;
* Школа по изобразително изкуство и рисуване към НЧ „Христо Ботев – 1905 г.”;
* Ателие „Пловдивска кокона”, Акварелно ателие, Клуб „Българка“ - за изработка на български шевици, и Дискусионно студио „Възраждане” към НЧ „Възраждане – 1983 г.”;
* Школа за изобразително изкуство, Арт ателие „Вълшебни пръстчета“, Детска читалня „Забавните буквички“ и музикално студио „Кречетало“ към НЧ „Шалом Алейхем – 1945 г.”;
* Школа по спортни танци, Клуб по спортни танци „Алекс”, Фолклорно студио „Пълдин“, Танцово студио „Милениум“, Моден дизайн „Дизайн 54“ към НЧ „Антим І – 1937 г.”;
* Курс по изобразително изкуство и почасова детска занималня към НЧ „П.Р. Славейков – 2008 г.“;
* Школи по изобразително изкуство, модерно пеене, класическа и електрическа китара и поетична школа към НЧ „Христо Г.Данов – 1904 г.“;
* Курс по приложни изкуства и „Малък театър“ с деца към НЧ „Назъм Хикмет – 1922 г.”;
* Школа за извънучилищно обучение към НЧ „Георги Търнев – 1900 г.”;
* Спортна школа, изобразително изкуство и Група по художествено слово към НЧ „Мустафа Кемал Ататюрк – 2003 г.“;
* Клас „народно пеене“, школа по каба гайда в гр. Пловдив към НЧ „Гого Мавров-1930 г.“

**КЛУБОВЕ**

Към пловдивските читалища функционират редица клубове с различна тематична насоченост, сред които: читателски, екологични, артистични, с гражданска насоченост и други:

* Лятна работилница „Сръчковци”, Клуб „Млад фотограф”, Дамски литературен клуб, клуб „Българче”, Арт ателие „Ръкотворница „Армаганче” към НЧ „Никола Вапцаров – 1928 г.”;
* Клуб „Литература и изкуство”, „Приятели на библиотеката” и галерийна дейност - изложби на професионални художници от цялата страна към НЧ „Възраждане – 1983 г.”;
* Клуб за национална шевица и орнаментика „Р.Чуканова“, Литературен кръг „Метафора”, „Интериор“, клуб „Пътешественик „Стойчо Стойчев”, клуб „Фантастика“, клуб „Приятели на Ал. Константинов”, клуб „Езотерика”, клуб „Младежки диалог без граници“ към НЧ „Алеко Константинов – 1954 г.“;
* Клуб „Приятели на книгата“, клуб „Децата - граждани на Европа”, клуб „Библиотечни и библиографски знания за ученика”, клуб „Мисли в зелено“, клуб „Моят Пловдив“, арт студио „Дъга“, дискусионно студио за родители „Моето дете“ към НЧ „Гого Мавров – 1930 г.“;
* Клубове към НЧ „Христо Г.Данов – 1904 г.” – „Български традиции и обичаи“, „Приятели на книгата“, „Творческа работилница“, „Декупажни техники“, „Лятна читалня на открито“ и „Калоферска дантела“;
* Литературен клуб „Шули Бело”, клуб „Приятели на книгата“ към НЧ „Шалом Алейхем – 1945г.”;
* Клуб „Знание“, „Ваканционно другарче“, „Мартеница“, „Приложни изкуства“, клуб „Рейки“ и „Дамски клуб“ към НЧ „Назъм Хикмет – 1922 г.”;
* Клуб детска любознателница „Царството на книгите”, Клуб „Работилничката на Йоанна“ към НЧ „Съвременник - 1984 г.”;
* Скаутски клуб „Младост”, клуб „Идея”, „Доверие“ „История“, „Здраве“, „Детска творческа академия“ към НЧ „Младост – 1983 г.”;
* Клуб „Приятели на книгата”, „Родолюбие”, „Здраве”, „Традиции”, „Приятели на музиката” към НЧ „Тракия – Пловдив – 2008 г.”;
* Дамски клуб „Везба” – шевица и дантела „Кене” към НЧ „Иван Вазов – 1931 г.”;
* Клуб „Сръчковци”, Младежки клуб за активен живот, читателски клуб „Хедуиг“ към НЧ „Димитър Благоев – 2008 г.”;
* Читателски клуб „Иван Вазов“ и Хайку клуб към НЧ „Иван Вазов - 1904 г.“;
* Клуб „Детелина“ към НЧ „Захари Стоянов - 1984 г.“;
* Театрална трупа и фотография към НЧ „Иван Вазов – 1931 г.”;
* Клуб за съхранение на българските традиции и обичаи, клуб „Млад приятел на книгата”, клуб „Млад приятел на изкуството”, клуб „Млад еколог” към НЧ „Георги Търнев – 1900 г.”;
* Клуб „Военни патриоти“, клуб „Малкият принц“, клуб „Дълголетие и здраве“ към НЧ „Христо Смирненски – 1935 г.”;
* Клуб „Приятели” и клуб „Читалищен гоблен” към НЧ „П.Р.Славейков – 1908 г.”;
* Клуб „Млад приятел на книгата”, „Достойна и красива зряла възраст”, „Познай себе си” към НЧ „П.К.Яворов – 1926 г.”;
* Клуб „Приятели на книгата“ и „Празници, традиции и обичаи“ към НЧ „Димитър Пешев – 1998 г.”

**Езикови школи**

* Английски език за деца и възрастни в НЧ „Гого Мавров – 1930 г.”, НЧ „Съвременник – 1986 г.“, НЧ „Христо Ботев – 1905 г.”, НЧ „Димитър Благоев – 2008 г.“, НЧ „Младост – 1983 г.”, НЧ „Антим І – 1937 г.”, НЧ „Захари Стоянов – 1984 г.“;
* Италиански език за начинаещи и възрастни и английски език за начинаещи, по Оперативна програма „Развитие на човешките ресурси“ – „Аз мога повече” – А1, А2, С1 в НЧ „Алеко Константинов – 1954 г.“;
* Езикова школа по български език за чужденци и по иврит към НЧ „Шалом Алейхем – 1945 г.”;
* Курс по турски език към НЧ „Мустафа Кемал Ататюрк – 2003 г.“;
* Подготовка по математика и български език към НЧ „Христо Ботев – 1905 г.”, НЧ „Съвременник – 1986 г.“, НЧ „Христо Г.Данов – 1904 г.”, НЧ „Назъм Хикмет – 1922 г.“.

*\*Неразделна част от настоящата план-програма са:*

*- Приложение 1: Календарен план на основните изяви за 2020 г. по читалища;*

*- Приложение 2: Календар на общите културни прояви на пловдивските читалища за 2020г.*

**Приложение №1**

**КАЛЕНДАРЕН ПЛАН**

**на проявите на пловдивските читалища за 2020 година**

**м. януари**

|  |  |
| --- | --- |
| ПРОЯВА | **ОРГАНИЗАТОРИ** |
| Традиционни празници от зимния народен календар – сурвакане, Бабинден и др. | Всички читалища |
| „В света на приказките“ - литературни четения, детски утра и др. мероприятия, посветени на 235-та годишнина от рождението на Якоб Грим | НЧ „Възраждане – 1983 г.“  НЧ „Георги Търнев – 1900 г.”  НЧ „Гого Мавров – 1930 г.”  НЧ „Иван Вазов – 1931 г.”  НЧ „Младост – 1983 г.“  НЧ „Назъм Хикмет – 1922 г.“  НЧ „Н.Й.Вапцаров – 1928 г.”  НЧ „П.Р.Славейков – 1908 г.“  НЧ „Съвременник – 1986 г.“  НЧ „Тракия – Пловдив – 2008 г.”  НЧ „Христо Ботев – 1905 г.”  НЧ „Христо Смирненски – 1935 г.“ |
| „Възкръсни просветлен сред великия ден на човека“ - инициативи по случай 125 г. от рождението на Гео Милев | НЧ „Гого Мавров – 1930 г.”  НЧ „Димитър Благоев – 2008 г.“  НЧ „Захари Стоянов – 1984 г.“  НЧ „Иван Вазов – 1904 г.”  НЧ „П.Р.Славейков – 1908 г."  НЧ „Съвременник – 1986 г.“  НЧ „Тракия – Пловдив – 2008 г.”  НЧ „Христо Г.Данов - 1904 г.”  НЧ „Христо Смирненски – 1935 г.“ |
| „Обади се, Любов!“ - рецитали, четения, беседи и др. по случай 85 г. от рождението на Дамян Дамянов и 80 г. от рождението на Недялко Йорданов | Всички читалища |
| Детско утро по повод Международния ден на думата „благодаря“ | НЧ „Георги Търнев – 1900 г.” |
| Месец „Подвиг и слава“ за отбелязване 142 г. от освобождението на Пловдив и 172 г. от рождението на Христо Ботев | НЧ „Възраждане – 1983 г.“  НЧ „Димитър Пешев – 1998 г.“  НЧ „Иван Вазов – 1931 г.”  НЧ „П.К.Яворов – 1926 г.“  НЧ „Съвременник – 1986 г.“  НЧ „Христо Ботев – 1905 г.”  НЧ „Христо Смирненски – 1935 г.“  НЧ „Цар Борис ІІІ и царица Йоанна – 1931 г.”  НЧ „Шалом Алейхем -1945 г.“ |
| Беседи, детски утра, презентации и др. за отбелязване на годишнини от рождението на:  - Айзък Азимов – 100 г.;  - Карел Чапек – 130 г.;  - Федерико Фелини – 100 г.;  - Антон Чехов – 160 г.;  - Николай Райнов – 130 г. | НЧ „Алеко Константинов – 1954 г.“  НЧ „Антим I – 1937 г.“  НЧ „Димитър Благоев – 2008 г.“  НЧ „Димитър Пешев – 1998 г.“  НЧ „Иван Вазов – 1904 г.”  НЧ „Младост – 1983 г.“  НЧ „Назъм Хикмет – 1922 г.“ |
| Инициативи за отбелязване 210 г. от рождението на Димитър Миладинов и 190 г. от рождението на Константин Миладинов и запознаване с делото им | НЧ „Гого Мавров – 1930 г.”  НЧ „Димитър Пешев – 1998 г.“  НЧ „Тракия – Пловдив – 2008 г.” |
| Работилнички „Рисунки върху чадър на зимна тематика“ и изложби на проекти по дизайн | НЧ „Антим I – 1937 г.“  НЧ „Н.Й.Вапцаров – 1928 г.”  НЧ „Проф. Кирил Дженев – 2018 г.” |
| Работа с етносите: Отбелязване на Международния ден на жертвите на Холокоста и Посрещане на Нова година по ромския календар | НЧ „Димитър Пешев – 1998 г.“  НЧ „Шалом Алейхем -1945 г.“ |
| Алекови дни | НЧ „Алеко Константинов – 1954 г.“ |

**м. февруари**

|  |  |
| --- | --- |
| ПРОЯВА | **ОРГАНИЗАТОРИ** |
| „Всичко е любов”- музикално поетични вечери с любовна поезия и чаша вино по случай Трифон Зарезан и Свети Валентин; работилнички за валентинки | НЧ „Георги Търнев – 1900 г.”  НЧ „Димитър Благоев-2008 г.“  НЧ „Димитър Пешев – 1998 г.“  НЧ „Захари Стоянов – 1984 г.“  НЧ „Иван Вазов – 1904 г.”  НЧ „Младост – 1983 г.“  НЧ „Назъм Хикмет – 1922 г.“  НЧ „Н.Й.Вапцаров – 1928 г.”  НЧ „Проф. Кирил Дженев – 2018 г.”  НЧ „Съвременник – 1986 г.“  НЧ „Христо Г.Данов – 1904 г.” |
| „Зайченцето бяло“ – литературно четене с деца по повод 100 г. от рождението  на Леда Гео Милева | Всички читалища |
| Месец под надслов „Подвиг и слава“ за отбелязване на: 147 г. от обесването на Васил Левски, 142 г. от Освобождението на България, 180 г. от рождението на Хаджи Димитър и Стефан Караджа и 170 г. от рождението на Патриарха на българската литература Иван Вазов с мероприятия през м. февруари и м. март | Всички читалища, съвместно с Общински комитет „Васил Левски“  *\*Местата и инициативите са посочени в тематичния афиш за месеца* |
| Шестнадесето издание на Зимен фестивал на професионалното изкуство „Сцена, палитра, слово” | НЧ „Христо Ботев – 1905 г.” |
| Отбелязване на годишнини:  - Атанас Буров (145 г. от рождението);  - Алберт Шац (100 г. от рождението);  - Фредерик Шопен (200 г. от рождението);  - Димитър Пешев (47 г. от смъртта). | НЧ „Георги Търнев – 1900 г.”  НЧ „Димитър Благоев – 2008 г.“  НЧ „Димитър Пешев – 1998 г.“  НЧ „Назъм Хикмет – 1922 г.“  НЧ „П.К.Яворов – 1926 г.“  НЧ „Тракия – Пловдив – 2008 г.”  НЧ „Цар Борис ІІІ и царица Йоанна– 1931 г.” |
| „Да спазим традицията“ – беседа, пресъздаване на обреди и обичаи за символиката в ритуалите на  Сирни Заговезни и Тодоровден | НЧ „Георги Търнев – 1900 г.”  НЧ „Гого Мавров – 1930 г.”  НЧ „Димитър Пешев – 1998 г.“  НЧ „Иван Вазов – 1931 г.” |

**м. март**

|  |  |
| --- | --- |
| ПРОЯВА | **ОРГАНИЗАТОРИ** |
| „Баба Марта бързала“ - работилнички, арт ателиета и др. за изработване и раздаване на мартенички и опазване на традициите, свързани с Баба Марта | Всички читалища |
| Традиционно кукерско шествие  в кв. Коматево | НЧ „Иван Вазов – 1931 г.” |
| Работилнички „Подарък за мама“ и събития за отбелязване Международния ден  на жената | Всички читалища |
| Усмивки с Чудомир – за отбелязване 130 г. от рождението му | НЧ „Възраждане – 1983 г.“  НЧ „Георги Търнев – 1900 г.”  НЧ „Гого Мавров – 1930 г.”  НЧ „Димитър Благоев – 2008 г.“  НЧ „Димитър Пешев – 1998 г.“  НЧ „Захари Стоянов – 1984 г.“  НЧ „Иван Вазов – 1904 г.”  НЧ „Младост – 1983 г.“  НЧ „Н.Й.Вапцаров – 1928г.”  НЧ „П.К.Яворов – 1926 г.“  НЧ „Тракия – Пловдив – 2008 г.”  НЧ „Христо Г.Данов – 1904 г.”  НЧ „Христо Смирненски – 1935 г.“ |
| Творческа срещи и концерти на читалищни самодейци по случай Деня на любителското художествено творчество | НЧ „Георги Търнев – 1900 г.”  НЧ „Димитър Пешев – 1998 г.“  НЧ „Н.Й.Вапцаров – 1928 г.”  НЧ „П.Р. Славейков – 1908 г."  НЧ „Проф. Кирил Дженев – 2018 г.”  НЧ „Шалом Алейхем – 1945 г.“ |
| Честване Деня на Тракия - 26 март и  106 г. от битката при Одрин | НЧ „Тракия – Пловдив – 2008 г.” |
| Весел Пурим - празник от еврейския календар | НЧ „Шалом Алейхем – 1945 г.“ |
| Обучения: Семинари на тема „Кръгова икономика“, “Защо и как да бъдем толерантни, когато работим в екип с другите деца?“ и семинар за родители на деца в предучилищна възраст: предизвикателствата на съвремието | НЧ „Антим I – 1937 г.“  НЧ „Гого Мавров – 1930 г.”  НЧ „Петко Р.Славейков – 2008 г.” |
| „Да танцуваме заедно“ – пролетно фамилно танцово шоу по спортни танци | НЧ „Антим I – 1937 г.“ |
| Урок по родолюбие „Спасяването на евреите в България“ | НЧ „Шалом Алейхем – 1945 г.“ |
| Отбелязване на 20 март – Деня на приказката със срещи с детски автори, викторини и парад на любими приказни герои | НЧ „П.Р.Славейков – 1908 г.“ |
| Отбелязване на 27 март – Деня на театъра | НЧ „Христо Ботев – 1905 г.” |

**м. април**

|  |  |
| --- | --- |
| ПРОЯВА | **ОРГАНИЗАТОРИ** |
| „Светът е оцелял, защото се е смял” - отбелязване Деня на шегата | НЧ „Антим I – 1937 г.“  НЧ „Георги Търнев – 1900 г.”  НЧ „Димитър Благоев – 2008 г.“  НЧ „Димитър Пешев – 1998 г.“  НЧ „Н.Й.Вапцаров – 1928 г.”  НЧ „Назъм Хикмет – 1922 г.“  НЧ „Христо Г.Данов – 1904 г.” |
| Седмица на детската книга – маратон на четенето;  Инициативи по случай 23 април – Международния ден на книгата;  Конкурс за детска рисунка – илюстрации по любими художествени произведения;  „Казва се приятел пръв“ – 100 г. от рождението на Валери Петров;  Отбелязване на 215 г. от рождението на Ханс Кристиан Андерсен, 100 г. от рождението на Артър Хейли и 180 г. от рождението на Емил Зола | Всички читалища |
| 50 години от първото отбелязване на Деня на Земята и екологични инициативи за отбелязване на този ден | НЧ „Алеко Константинов – 1954 г.“  НЧ „Георги Търнев – 1900 г.”  НЧ „Назъм Хикмет – 1922 г.“  НЧ „Иван Вазов -1904 г.”  НЧ „Иван Вазов – 1931 г.”  НЧ „П.К.Яворов – 1926 г.“  НЧ „Съвременник – 1986 г.“  НЧ „Тракия – Пловдив – 2008 г.”  НЧ „Христо Г.Данов – 1904 г.” |
| „Моята баба във виртуалното пространство” – първи стъпки за работа с компютър – деца помагат на възрастни | НЧ „Н.Й.Вапцаров – 1928 г.”  НЧ „П.Р. Славейков – 1908 г.“  НЧ „Тракия – Пловдив – 2008 г.” |
| „Топчето пукна“ - 144 години от избухването на Априлското въстание | НЧ „Георги Търнев – 1900 г.”  НЧ „Христо Смирненски – 1935 г.“ |
| „Дето са солзи капали, тамо ще песен да никне“- среща- разговор с изпълнители на родопски фолклор, посветена на Стефка Съботинова и магията на родопската народна песен | НЧ „Гого Мавров – 1930 г.”  НЧ „Тракия – Пловдив – 2008 г.” |
| Международен конкурс по спортни танци | НЧ „Антим I – 1937 г.“ |
| Тържествен концерт на Танцово студио „Милениум“ по случай 19-годишния рожден ден на Студиото | НЧ „Антим I – 1937 г.“  НЧ „Христо Смирненски – 1935 г.“ |
| Весел Великден – работилнички, изложби на школите по изкуства и великденски концерти | Всички читалища |
| Работа с етносите:  Международен ден на ромите - програма и презентация за живота на ромите  „Песах- празник от еврейския календар”- изложба на празнични гозби | НЧ „Димитър Пешев – 1998 г.“  НЧ „Шалом Алейхем – 1945 г.“ |
| Изложба „Българска национална шевица“ в гр. Солун – Гърция и „Манастири и икони. Бродирани картини” – изложба от пана и гоблени, уредена в църквата „Св. Георги” в гр. Одрин (Турция) – през м. април и юни | НЧ „Алеко Константинов – 1954 г.“ |

**м. май**

|  |  |
| --- | --- |
| ПРОЯВА | **ОРГАНИЗАТОРИ** |
| „Вечер на руската песен“ – концерт в зала „Съединение“ | НЧ „Младост – 1983 г.“ |
| Инициативи по повод 9 май – 70 г. от създаването на ЕС | НЧ „Георги Търнев – 1900 г.”  НЧ „Димитър Пешев – 1998 г.“  НЧ „Захари Стоянов – 1984 г.“  НЧ „Иван Вазов – 1904 г.”  НЧ „Назъм Хикмет – 1922 г.“  НЧ „Н.Й.Вапцаров – 1928 г.”  НЧ „П.К.Яворов – 1926 г.“ |
| „По пътя на българската свобода“ - трагичният път на Стефан Караджа и Хаджи Димитър по случай 180 години от рождението им | НЧ „Георги Търнев – 1900 г.”  НЧ „Гого Мавров – 1930 г.”  НЧ „Захари Стоянов – 1984 г.“  НЧ „Младост – 1983 г.“  НЧ „Назъм Хикмет – 1922 г.“  НЧ „Христо Смирненски – 1935 г.“ |
| Алекови дни: „Светли, светли образи ми дайте” | НЧ „Алеко Константинов – 1954 г.“ |
| Традиционен събор – курбан  в кв. Прослав | НЧ „Н.Й.Вапцаров - 1928 г.” |
| Национална библиотечна седмица - Дни на отворени врати в библиотеката по случай 11 май и 24 май;  Тържествени концерти, изложби и др. инициативи за отбелязване на 24 май - Ден на българската просвета и култура и на славянската писменост | Всички читалища |
| Национален музикален конкурс „Милчо Петров - Пловдив 2020“ – за възпитаници от детските музикални школи | НЧ „Шалом Алейхем – 1945 г.“ |
| Литературен салон – 90 г. от рождението на Пеньо Пенев, 135 г. от рождението на Николай Лилиев и 755 г. от рождението  на Данте Алигиери | НЧ „Димитър Благоев – 2008 г.“  НЧ „Димитър Пешев – 1998 г.“  НЧ „Иван Вазов – 1904 г.”  НЧ „Младост – 1983 г.“  НЧ „Н.Й.Вапцаров – 1928 г.”  НЧ „Христо Г.Данов – 1904 г.”  НЧ „Христо Смирненски – 1935 г.“ |
| Международен ден на предизвикателството – „Живи книги на професиите“ | НЧ „Шалом Алейхем – 1945 г.“ |
| Празник на детските таланти – годишни концерти на танцовите колективи, годишни продукции на школите, изложби и пленери на колективите по изобразително и приложно изкуство във връзка със закриване на творческия сезон - през м. май и м. юни | Всички читалища |
| Открита сцена „Духовност без граници” – Международен фестивал на поезията | НЧ „Възраждане – 1983 г.“ |
| Детски панаир - творчески ателиета по изкуство на открито и в зала | НЧ „Възраждане – 1983 г.“ |

**м. юни**

|  |  |
| --- | --- |
| ПРОЯВА | **ОРГАНИЗАТОРИ** |
| „Детство мое…“ – инициативи по случай Деня на детето | Всички читалища |
| „Лято в библиотеката“ - творчески летни детски академии | НЧ „Алеко Константинов – 1954 г.“  НЧ „Захари Стоянов – 1984 г.“  НЧ „Иван Вазов – 1931 г.”  НЧ „Младост – 1983 г.“  НЧ „Назъм Хикмет – 1922 г.“  НЧ „П.К.Яворов – 1926 г.“  НЧ „Съвременник -1986 г.“ |
| Отбелязване на 2 юни – Ден на Ботев и загиналите за свободата на България | НЧ „Димитър Пешев – 1998 г.“  НЧ „Иван Вазов – 1931 г.”  НЧ „Назъм Хикмет – 1922 г.“  НЧ „Проф. Кирил Дженев – 2018 г.”  НЧ „Христо Ботев – 1905 г.”  НЧ „Христо Смирненски – 1935 г.“ |
| Събития по случай 170 г. от рождението на „Патриархa“ на българската литература Иван Вазов | Всички читалища |
| „С грижа за здравето“ - беседи по случай 26 юни – Международен ден за борба с дрогата и „Еньовден” - Ден на билките и летните фолклорни празници | НЧ „Георги Търнев – 1900 г.”  НЧ „Димитър Пешев – 1998 г.“ |
| Отбелязване на годишнини  от рождението на:  - Антоан Дьо Сент - Екзюпери – 120 г.;  - Роберт Шуман – 210 г.;  - Димитър Киров – 85 г.;  - Ярослав Вешин – 160 г.;  - Дж. К.Роулинг – 55 г.;  - Георги Иванов – 80 г.;  - Г.Константинов – 130 г.;  - Ги дьо Мопасан – 170 г.;  - Борис Христов – 75 г.;  - Кристофър Робин Милн – 100 г.  (в периода юни-август) | НЧ „Възраждане – 1983 г.“  НЧ „Георги Търнев – 1900 г.”  НЧ „Гого Мавров – 1930 г.”  НЧ „Димитър Благоев – 2008 г.“  НЧ „Димитър Пешев – 1998 г.“  НЧ „Н.Й.Вапцаров -1928 г.”  НЧ „Петко Р. Славейков – 2008 г.”  НЧ „Съвременник – 1986 г.“  НЧ „Тракия – Пловдив – 2008 г.”  НЧ „Христо Г.Данов – 1904 г.”  НЧ „Христо Смирненски – 1935 г.“  НЧ „Шалом Алейхем – 1945 г.“ |
| Ден на тракийското дете - посещение на националния тракийски събор на Илиева нива | НЧ „Тракия – Пловдив – 2008 г.” |
| XVІ Национален фестивал на школите по изкуства | НЧ „Христо Ботев – 1905 г.” |
| Фестивал на класическата китара „Поколения 2020“ | НЧ „Иван Вазов – 1904 г.” |
| „Магия от багри” - изложба на българска шевица, клуб „Българка” | НЧ „Възраждане – 1983 г.“ |

**м. юли**

|  |  |
| --- | --- |
| ПРОЯВА | **ОРГАНИЗАТОРИ** |
| „Ваканция в библиотеката“ - летни читални с деца;  „Лято в библиотеката“ - детски летни занимални и клубове - игри, драматизации на приказки, презентации, четения, занимания по интереси | Всички читалища |
| Тържествено честване на 183 години от рождението на Апостола на свободата Васил Левски и поклонение пред паметника на Апостола | Всички читалища |
| Уъркшоп по аржентинско танго с гостуващи преподаватели от чужбина и страната | НЧ „Христо Смирненски – 1935 г.“ |
| Национален фотографски конкурс „Моето слънчево лято - 2019“ за младежи до 29 години под патронажа на Кмета на Район Централен | НЧ „Шалом Алейхем – 1945 г.“ |

**м. август**

|  |  |
| --- | --- |
| ПРОЯВА | **ОРГАНИЗАТОРИ** |
| „Ваканция в библиотеката“ - летни читални с деца;  „Лято в библиотеката“ - детски летни занимални и клубове - игри, драматизации на приказки, презентации, четения, занимания по интереси | НЧ „Алеко Константинов – 1954 г.“  НЧ „Антим I – 1937 г.“  НЧ „Възраждане – 1983 г.“  НЧ „Георги Търнев – 1900 г.”  НЧ „Гого Мавров – 1930 г.”  НЧ „Иван Вазов – 1904 г.”  НЧ „Иван Вазов – 1931 г.”  НЧ „Назъм Хикмет – 1922 г.“  НЧ „Съвременник – 1986 г.“  НЧ „Христо Смирненски – 1935 г.“  НЧ „Шалом Алейхем – 1945 г.“ |
| Честване на 74 г. от създаване на Гранични войски с офицерите от СОСЗР | НЧ „Христо Смирненски – 1935 г.“ |

**м. септември**

|  |  |
| --- | --- |
| ПРОЯВА | **ОРГАНИЗАТОРИ** |
| ,,Братя, часът на нашето Съединение удари!” – 135 г. от Съединението  на България | НЧ „Георги Търнев – 1900 г.”  НЧ „Гого Мавров – 1930 г.”  НЧ „Димитър Пешев – 1998 г.“  НЧ „Иван Вазов – 1904 г.”  НЧ „Иван Вазов – 1931 г.”  НЧ „П.К.Яворов – 1926 г.“  НЧ „Петко Р.Славейков – 2008 г.”  НЧ „Тракия – Пловдив – 2008 г.” |
| „квАРТалът“ - през погледа на фотолюбителите - традиционен фотоконкурс на младия фотолюбител | НЧ „Н.Й.Вапцаров – 1928 г.” |
| Отбелязване на годишнини  от рождението на:  - Антон Дончев - 90 г.;  - Сергей Есенин - 125 г. | НЧ „Антим I – 1937 г.“  НЧ „Георги Търнев – 1900 г.”  НЧ „Димитър Благоев – 2008 г.“  НЧ „П.К.Яворов – 1926 г.“  НЧ „Тракия – Пловдив – 2008 г.”  НЧ „Христо Смирненски – 1935 г.“ |
| Мероприятия за отбелязване на 22-ри септември – Денят на независимостта на България | НЧ „Димитър Пешев – 1998 г.“  НЧ „Захари Стоянов – 1984 г.“  НЧ „Иван Вазов – 1931 г.”  НЧ „Назъм Хикмет – 1922 г.“  НЧ „П.К.Яворов-1926 г.“  НЧ „П.Р.Славейков – 1908г.“  НЧ „Тракия – Пловдив – 2008г.” |
| Празничен концерт по повод  Световен ден на солидарността  между поколенията | НЧ „П.Р. Славейков – 1908 г.“ |
| Изложба по случай 122 г. от рождението на Христо Смирненски | НЧ „Христо Смирненски – 1935 г.“ |
| Семинар на тема „Устойчива мода“ | НЧ „Антим I – 1937 г.“ |
| Международна година на здравето на растенията -опазване на околната среда и биологичното разнообразие - лекция на тема „Пчелите, растенията и живота на хората, пчелни продукти“ | НЧ „Назъм Хикмет – 1922 г.“ |
| Работа с етносите:  Ден на европейската еврейска култура;  26 септември – Международен ден на европейските езици: Празник на италианския език и култура | НЧ „Алеко Константинов – 1954 г.“  НЧ „Шалом Алейхем – 1945 г.“ |
| „Да се запознаем с Япония“ - по повод домакинството на Токио на 32-те летни олимпийски игри 2020 г. | НЧ „Назъм Хикмет – 1922г.“ |
| „Тома Измирлиев – талантливият по-голям брат“ – отбелязване на 125 г. от рождението му | НЧ „Младост – 1983 г.“ |

**м. октомври**

|  |  |
| --- | --- |
| ПРОЯВА | **ОРГАНИЗАТОРИ** |
| Старт на творчески сезон 2019/2020 г. – инициативи за отбелязване началото на дейността на школи, клубове и други форми за новата учебна година | НЧ „Н.Й.Вапцаров – 1928 г.”  НЧ „Проф. Кирил Дженев – 2018 г.” |
| Концерти, празници и изложби по случай Световния ден на музиката, поезията и възрастните хора | НЧ „Възраждане – 1983 г.“  НЧ „Георги Търнев – 1900 г.”  НЧ „Димитър Благоев – 2008 г.“  НЧ „Захари Стоянов – 1984 г.“  НЧ „Иван Вазов – 1904 г.”  НЧ „Иван Вазов – 1931 г.”  НЧ „Младост – 1983 г.“  НЧ „Назъм Хикмет – 1922 г.“  НЧ „П.Р.Славейков – 1908 г."  НЧ „Съвременник – 1986 г.“  НЧ „Шалом Алейхем – 1945 г.“ |
| Детски утра, четения и др. по случай 100 г. от рождението на Джани Родари | Всички читалища |
| Концерт, посветен на 145 г. от рождението на Добри Христов | НЧ „П.Р.Славейков – 1908 г." |
| Час по история, посветен на Петър Берон | НЧ „Гого Мавров – 1930 г.” |
| Музикално-литературна среща по повод 125 г. от рождението на Сергей Есенин – четене на стихове и песни | НЧ „Захари Стоянов – 1984 г.“  НЧ „Младост – 1983 г.“ |
| Среща с читатели, посветена на любимия им автор - Нора Робъртс | НЧ „Гого Мавров – 1930 г.” |
| Тематична музикална вечер „Да бъде!“, посветена на 80 години от рождението  на Джон Ленън | НЧ „П.Р.Славейков – 1908 г." |
| Детски пленер по живопис | НЧ „Н.Й.Вапцаров – 1928 г.” |
| Семинар за тийнейджъри | НЧ „Петко Р. Славейков – 2008 г.” |
| Сукот - празник на плодородието – представяне на еврейския празник | НЧ „Шалом Алейхем – 1945 г.“ |
| ROMA PRIDE - ден на ромската гордост и култура | НЧ „Димитър Пешев – 1998 г.“ |
| „Улицата“ - хумористични скечове по едноименното предаване по повод 60 години от рождението на Теди Москов | НЧ „Георги Търнев – 1900 г.” |
| „Магическата сила на българската шевица” | НЧ „Алеко Константинов – 1954 г.“ |

**м. ноември**

|  |  |
| --- | --- |
| ПРОЯВА | **ОРГАНИЗАТОРИ** |
| „Вам будители народни” – събития, посветени на народните будители. Инициатива „Библиотекар за един ден“ – отворени врати в библиотеките | Всички читалища |
| „Денят на християнското семейство - традиции и обичаи“ | НЧ „Възраждане – 1983 г.“  НЧ „Георги Търнев – 1900 г.”  НЧ „Димитър Пешев – 1998 г.“  НЧ „Захари Стоянов – 1984 г.“  НЧ „Иван Вазов – 1904 г.”  НЧ „Иван Вазов – 1931 г.”  НЧ „Младост – 1983 г.“  НЧ „Назъм Хикмет – 1922 г.“  НЧ „Н.Й.Вапцаров – 1928 г.”  НЧ „Проф. Кирил Дженев – 2018 г.”  НЧ „Съвременник – 1986 г.“  НЧ „Тракия – Пловдив – 2008 г.”  НЧ ”Христо Г.Данов – 1904 г.” |
| „Певецът на българското село“ – четения, беседи и изложби по случай 140 г. от рождението на Йордан Йовков | Всички читалища |
| Отбелязване на 185 г. от рождението  на Марк Твен | НЧ „Георги Търнев – 1900 г.”  НЧ „Гого Мавров – 1930 г.”  НЧ „Димитър Пешев – 1998 г.“  НЧ „Съвременник – 1986 г.“  НЧ „Тракия – Пловдив – 2008 г.”  НЧ „Христо Смирненски – 1935 г.“ |
| Литературно четене по случай 140 г. от рождението на Александър Блок | НЧ „Захари Стоянов – 1984 г.“ |
| Тематични изложби на картини и колажи | НЧ „Антим I – 1937 г.“  НЧ „Георги Търнев – 1900 г.”  НЧ „Захари Стоянов – 1984 г.“ |
| Концерт по пиано, посветен на 180 години от рождението на Чайковски | НЧ „Антим I – 1937 г.“ |
| Един живот, посветен на музиката - Отбелязване на 105 години от рождението на Асен Диамандиев | НЧ „Иван Вазов – 1904 г.”  НЧ „Шалом Алейхем – 1945 г.“ |
| Вечер на японската култура | НЧ „Иван Вазов – 1904 г.” |
| „Роден - основоположник на импресионизма“ - лекция по повод 180 г. от рождението на великия френски скулптор | НЧ „Георги Търнев – 1900 г.” |
| Селекционна програма за Зимен фестивал на изкуствата „Сцена, палитра, слово” – седемнадесето издание - театрални постановки | НЧ „Христо Ботев – 1905 г.” |

**м. декември**

|  |  |
| --- | --- |
| ПРОЯВА | **ОРГАНИЗАТОРИ** |
| Инициативи по случай Международния ден за борба срещу СПИН и Международния ден на доброволеца | НЧ „Георги Търнев – 1900 г.”  НЧ „Димитър Пешев – 1998 г.“ |
| „Никулден - традиции и поверия  на празника“ | НЧ „Димитър Пешев – 1998 г.“ |
| „Преживявания в джунглата“ - детско утро, посветено на творчеството на Киплинг и безстрашния му герой | НЧ „Гого Мавров – 1930г.” |
| Отбелязване на годишнини  от рождението на:   * Лудвиг Ван Бетовен - 250 г.; * Джейн Остин - 245 г.; * Марк Твен - 185 г. | НЧ „Георги Търнев – 1900 г.”  НЧ „Димитър Благоев – 2008 г.“  НЧ „Захари Стоянов – 1984 г.“  НЧ „Иван Вазов – 1931 г.”  НЧ „Н.Й.Вапцаров – 1928 г.”  НЧ „Тракия – Пловдив – 2008 г.”  НЧ „Христо Ботев – 1905 г.” |
| Изложба на ателие  „Пловдивска кокона тъче красота” | НЧ „Възраждане – 1983 г.“ |
| Празнични работилнички за деца и възрастни;  Коледни концерти и продукции на музикалните и танцови школи;  Изложби, посветени на празниците | Всички читалища |
| „Да подарим книга за Коледа” – инициатива за трудно подвижни читатели | НЧ „Захари Стоянов – 1984 г.“ |

Забележка: Приложение №1 не отразява всички културни прояви, които читалищата ще реализират през 2020 година. Годишните програми за развитие на всички читалища от Община Пловдив са на разположение в Дирекция „Култура и културно наследство“.

**Приложение №2**

**КАЛЕНДАР НА ОБЩИТЕ КУЛТУРНИ ПРОЯВИ**

**на читалищата в Община Пловдив през 2020 година**

|  |  |  |  |
| --- | --- | --- | --- |
| № | КУЛТУРНА ПРОЯВА | МЕСЕЦ | МЯСТО |
| 1. | Месец под надслов „Подвиг и слава“  147 г. от обесването на Апостола на свободата Васил Левски  142 г. от Освобождението на България  180 г. от рождението на Хаджи Димитър и Стефан Караджа и  170 г. от рождението на Патриарха на българската литература Иван Вазов | от 12 февруари  до 12 март | Изяви, съвместно с Общински комитет „Васил Левски“  (местата са посочени в тематичния афиш за месеца) |
| 2. | „Мартеницата – древен български обичай“ – закичване на пловдивчани и гости на града с ръчно изработени мартеници в клубовете по приложни изкуства | 1 март | площад  „Стефан Стамболов“ |
| 3. | „Десети мартенски празник на читалищното любителско изкуство, 2020“ - концерт на читалищни любителски колективи | март | Военен клуб – Пловдив |
| 4. | „Великден е!“ - концерт с участие на лауреати и таланти от Школите по изкуства към пловдивските читалища | април | зала „Съединение”  на РИМ-Пловдив |
| 5. | „Върви народе, възродени” – празничен концерт, посветен на 24-ти май – Ден на българската просвета и култура и на славянската писменост.  Връчване на годишни номинации за читалищна дейност „На ползу роду” | май | Военен клуб – Пловдив |
| 6. | „Ден на музиката и поезията“ – 1 октомври с участието на преподаватели от школите, ученици с престижни награди от конкурси и поети от творчески клубове и Дружеството на пловдивските писатели | октомври | зала на  Културен център „ТРАКАРТ“ |
| 7. | „Поклон, Будители народни“ - концерт на читалищни любителски колективи | ноември | Римски стадион |

**Предварителна оценка на въздействието**

**на Проект на Годишна програма за развитие на читалищната дейност**

**в Община Пловдив за 2020 г.**

|  |  |
| --- | --- |
| Елементи на оценката | Аргументация |
| Основания за  иницииране  на промени | В изпълнение разпоредбите на чл.26а, ал.1 от Закона за народните читалища, председателите на народните читалища на територията на съответната община ежегодно в срок до 10 ноември представят на кмета предложения за своята дейност през следващата година. Предложенията включват културните събития и изяви, организирани от самите читалища, както и дейността им през следващата година по отношение на библиотечно-информационната дейност, развитие на любителското художествено творчество, поддържане на материално-техническата база и работата по проекти. Кметът на общината внася направените предложения в общинския съвет, който приема годишна програма за развитие на читалищната дейност в съответната община (чл.26а, ал.2 от ЗНЧ). |
| Заинтересовани  групи | Като заинтересовани лица могат да бъдат определени всички граждани на Пловдив от различни възрастови групи и етнически състав, които желаят да се включат в активностите, развивани от пловдивските читалища и да ползват библиотечните фондове и информационни системи. |
| Анализ на разходи и  ползи | Годишната програма за развитието на читалищната дейност се реализира чрез делегираните от държавата средства, предвидени ежегодно в държавния бюджет за развитие и подпомагане на читалищната дейност, както и чрез средства за дофинансиране, включени в бюджета на Община Пловдив. Субсидиите се разпределят съгласно утвърдени „Вътрешни правила за разпределяне на субсидиите на народните читалища в Община Пловдив“, разработени на база указания на Министерство на културата. |
| Административна тежест и структурни промени | Няма предвиждани и необходими административни промени, включително закриване, сливане или създаване на нови административни структури, както и необходимост от допълнителни човешки ресурси. |
| Въздействие върху нормативната  уредба | В резултат от приемането на Годишна програма за развитие на читалищната дейност в Община Пловдив за 2020 г. няма необходимост от непосредствени промени в други нормативни актове |

Изготвил:

Цветелина Петрова

Инспектор дирекция ККН